Document ID: 32005D0840

ΑΠΌΦΑΣΗ ΤΗΣ ΕΠΙΤΡΟΠΉΣ
της 25ης Νοεμβρίου 2005
για την τροποποίηση της απόφασης 2004/4/ΕΚ που επιτρέπει προσωρινά στα κράτη μέλη να λάβουν επείγοντα μέτρα κατά της εξάπλωσης της Pseudomonas solanacearum (Smith) Smith όσον αφορά την Αίγυπτο
[κοινοποιηθείσα υπό τον αριθμό Ε(2005) 4525]
(2005/840/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3,
Εκτιμώντας τα ακόλουθα:
(1)
Σύμφωνα με την απόφαση 2004/4/ΕΚ της Επιτροπής (2), οι κόνδυλοι του Solanum tuberosum L., καταγωγής Αιγύπτου, δεν πρέπει κατ’ αρχήν να εισάγονται στην Κοινότητα. Ωστόσο, για την περίοδο εισαγωγών 2004/2005 επιτρέπεται η είσοδος στο έδαφος της Κοινότητας τέτοιων κονδύλων από περιοχές απαλλαγμένες από επιβλαβείς οργανισμούς και υπό ορισμένους όρους.
(2)
Κατά τη διάρκεια της περιόδου εισαγωγών 2004/2005 σημειώθηκαν πολλά κρούσματα Pseudomonas solanacearum (Smith) Smith με αποτέλεσμα την απαγόρευση όλων των εξαγωγών αιγυπτιακών γεωμήλων στην Κοινότητα από τις 6 Απριλίου 2005.
(3)
Η Αίγυπτος υπέβαλε έκθεση σχετικά με τα αίτια αυτών των κρουσμάτων. Το κύριο πόρισμα είναι ότι χρειάζεται να ληφθούν αυστηρότερα μέτρα όσον αφορά τους παραγωγούς, τους επιθεωρητές, τους εξαγωγείς και τους σταθμούς συσκευασίας που δεν ακολουθούν τις οδηγίες που έχουν λάβει σχετικά με την εξαγωγή γεωμήλων που προορίζονται για την Κοινότητα. Έχουν ήδη ληφθεί ορισμένα μέτρα στην Αίγυπτο.
(4)
Είναι σκόπιμο να οριστούν σε επίπεδο Κοινότητας απαιτήσεις ώστε να διασφαλιστεί η αποτελεσματικότητα των επιθεωρήσεων και των ελέγχων που διενεργούνται στην Αίγυπτο για τα γεώμηλα στο σταθμό συσκευασίας και στο λιμένα αποστολής πριν από την εξαγωγή στην Κοινότητα.
(5)
Υπό το φως των πληροφοριών που παρέσχε η Αίγυπτος, η Επιτροπή διαπιστώνει ότι δεν υπάρχει κίνδυνος εξάπλωσης της Pseudomonas solanacearum (Smith) Smith με την είσοδο στην Κοινότητα κονδύλων του Solanum tuberosum L. από περιοχές της Αιγύπτου που είναι απαλλαγμένες από επιβλαβείς οργανισμούς, με την προϋπόθεση ότι πληρούνται ειδικοί όροι.
(6)
Η είσοδος στην Κοινότητα κονδύλων του Solanum tuberosum L., καταγωγής Αιγύπτου, θα πρέπει, συνεπώς, να επιτραπεί για την περίοδο εισαγωγών 2005/2006 με την επιφύλαξη της τήρησης συγκεκριμένων όρων.
(7)
Ως εκ τούτου, η απόφαση 2004/4/ΕΚ πρέπει να τροποποιηθεί ανάλογα.
(8)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2004/4/ΕΚ τροποποιείται ως εξής:
1)
Το άρθρο 2 τροποποιείται ως εξής:
α)
στην παράγραφο 1, το «2004/2005» αντικαθίσταται από το «2005/2006»·
β)
στην παράγραφο 2, το «2004/2005» αντικαθίσταται από το «2005/2006».
2)
Στο άρθρο 3, το «2004/2005» αντικαθίσταται από το «2005/2006».
3)
Στο άρθρο 4, η φράση «30 Αυγούστου 2005» αντικαθίσταται από τη φράση «30 Αυγούστου 2006».
4)
Στο άρθρο 7, η φράση «30 Σεπτεμβρίου 2005» αντικαθίσταται από τη φράση «30 Σεπτεμβρίου 2006».
5)
Το παράρτημα τροποποιείται ως εξής:
α)
στο σημείο 1 στοιχείο β) σημείο iii), το «2004/2005» αντικαθίσταται από το «2005/2006»·
β)
στο σημείο 1 στοιχείο β) σημείο iii) δεύτερη περίπτωση, οι όροι «1η Ιανουαρίου 2005» αντικαθίστανται από τους όρους «1η Ιανουαρίου 2006»·
γ)
στο σημείο 1 στοιχείο β) σημείο iii), προστίθεται η ακόλουθη τρίτη περίπτωση:
«-
να έχουν αποτελέσει αντικείμενο επίσημης παρακολούθησης από τη στιγμή της άφιξής τους στο σταθμό συσκευασίας μέχρι τη συσκευασία τους σε σάκους σφραγισμένους σύμφωνα με το σημείο 1 στοιχείο β) σημείο x).»·
δ)
στο σημείο 1 στοιχείο β), το σημείο v) αντικαθίσταται από το ακόλουθο κείμενο:
«v)
αμέσως πριν από την εξαγωγή στην Κοινότητα να έχουν αποτελέσει αντικείμενο επίσημης επιθεώρησης στο λιμένα αποστολής με κοπή 400 κονδύλων από κάθε απαλλαγμένη από επιβλαβείς οργανισμούς περιοχή σε φορτίο που έχει ληφθεί από τουλάχιστον δέκα σάκους ανά απαλλαγμένη από επιβλαβείς οργανισμούς περιοχή,»·
ε)
στο σημείο 1 στοιχείο β) σημείο xii), οι όροι «1η Ιανουαρίου 2005» αντικαθίστανται από τους όρους «1η Ιανουαρίου 2006»·
στ)
στο σημείο 5, δεύτερο εδάφιο, το «2004/2005» αντικαθίσταται από το «2005/2006».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 25 Νοεμβρίου 2005.

Labels: 17
0
3
6
18